Lemgo

Lemgo [ˈlɛmɡoː] er en by i den tyske delstaten Nordrhein-Westfalen i Regierungsbezirk Detmold (Ostwestfalen-Lippe) og hører til kretsen Lippe. Inntil 1973 var Lemgo administrasjonssenter til kretsen Lemgo, som deretter ble innlemmet i kretsen Lippe.


== Historie ==
Lemgo ble grunnlagt 1190 av Bernhard II. Byen lå på et sted hvor to viktige middelalderske handelsveier krysset hverandre og var derfor lenge den største og viktigste i Lippe. Lembo var medlem av hansaen og ble velstående. Den regjerende fyrste konverterte i 1527 til den evangelisk-reformerte konfesjonen, og i henhold til prinsippet cuius regio, eius religio ble reformasjonen innført i Lippe. Slottet Brake som ligger utenfor byen ble grevenes residens 1584.

Byen ble kalt heksereir som følge av de hekseprosesser og -brenninger som foregikk i middelalderen som nådde sitt høydepunkt under borgermester Hermann Cothmann (1667–1683).
Tredveårskrigen medførte store skader for Lemgo.


== Politikk ==


=== Bystyret ===
(etter kommunalvalg 26. september 2004)

CDU 18
SPD 15
De grønne 5
FDP 2


=== Partnerbyer ===
 Vandœuvre-lès-Nancy, siden 1979
 Beverley, siden 1979
 Stendal, siden 1988


== Kultur og severdigheter ==

Lemgo ble skånet for bombeangrep under den andre verdenskrigen og har bevart sitt renessansepreg. I byen finnes blant annet eksempler fra den såkalte Weserrenessansen.


=== Museer ===
Bymuseum hekseborgermesterhuset
Museum Junkerhaus
Oljemøllen og Møllemuseum
Weserrenessansemuseum i Brakeslottet
Galeri Haus Eichenmüller


=== Bygninger ===


==== Heksenborgermesterhuset ====
Det mest kjente huset i Lemgo er det såkalte Heksenborgermesterhuset fra 1571 med en fasade i  weserrenessanse. Huset har fått sitt navn fra 1600-tallets borgermester Cothmann som brukte hekseprosesser for å sikre sin makt og hamle opp med motstandere.


==== Rådhuset ====
Rådhuset står på UNESCO-listen av bygninger av europeisk betydning. Det består av tre deler fra forskjellige tider, den eldste fa 1480–1490.


==== St. Nicolai ====
Nicolaikirken ble begynt som basilika 1210 og fra 1300 ombygd til sal. Kirken er viet – som i flere nordtyske handelsbyer – til den hellige Nikolaus, skytshelgen for sjøfarerne og kjøpmennene. Kirken er kjent for å ha et svært godt barokkorgel.


=== Sport ===
Lemgos mest kjente sportslaget er håndballklubben TBV Lemgo som spiller sine kamper i Lipperlandhallen.


=== Arrangementer ===
Sommertreff „gratis og ute” på historisk torget omfatter bl.a. gateteater og -kunst, kabarett og forskjellig livemusikk.
Tivoli Kläschen i den første utken av desember er det største julemarkedet i regionen.


=== Kulinariske spesialiteter ===
Lemgoer Strohsemmel (halmrundstykke): Etter en gammel tradisjon ble oppskriften brakt til Lippe av en ukjent soldat, en bakersvenn som deltok i Napoleons felttog i Russland 1812. Etter en gammel russisk bruk overskåldes rundstykkene før baking for å bli mer holdbare. Etterpå settes dem på rughalm for å få et karakteristisk mønster på undersiden. De selges også i Nord-Amerika. Typisk pålegg er Mettwurst (røykt pølse), skinke, ost, honning, syltetøy, sukkerroesirup eller bare smør. Spises best ovnsvarmt.
Lemgoer Bierknacker: røykt råpølse, ferskt eller tørket.


== Infrastruktur ==


=== Kollektivtransport ===

Lokaltoglinjen RB 71 Der Lipperländer Bielefeld–Lage (Lippe)–Lemgo betjenes hver time av Eurobahn.
Lokalbussnettet omfatter fem linjer.


=== Mediene ===
Den eneste lokalavisen i Lippe krets er Lippische Landes-Zeitung.
Radio Lippe sender lokale nyheter i Lippe krets.
Radio Triquency er campusradioen til Fachhochschule Lippe und Höxter.


== Referanser ==


== Eksterne lenker ==
Offisielt nettsted 
(en) Lemgo – kategori av bilder, video eller lyd på Commons 
(en) Lemgo – galleri av bilder, video eller lyd på Commons